ข้อบังคับกระทรวงการคลังข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖[๑] อาศัยอำนาจตามความในมาตรา๔ วรรคสอง แห่งพระราชบัญญัติเงินคงคลัง พ.ศ. ๒๔๙๑ และที่แก้ไขเพิ่มเติมรัฐมนตรีว่าการกระทรวงการคลังจึงกำหนดข้อบังคับเกี่ยวกับการหักเงินค่าปรับที่จะต้องนำส่งคลังไว้เป็นค่าสินบนรางวัลและค่าใช้จ่ายในการดำเนินงานดังนี้ข้อ๑ ข้อบังคับนี้เรียกว่า ข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ บรรดาข้อบังคับหรือระเบียบหรือคำสั่งอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔[๒] ในข้อบังคับนี้ส่วนราชการ หมายความว่าส่วนราชการตามกฎหมายว่าด้วยวิธีการงบประมาณค่าปรับ หมายความว่า ค่าปรับที่ส่วนราชการซึ่งมีอำนาจหน้าที่ตามกฎหมายได้รับจากการกระทำผิดกฎหมายตามประกาศกระทรวงการคลังแต่ไม่รวมถึงค่าปรับหรือเบี้ยปรับที่ได้รับตามกฎหมายเกี่ยวกับภาษีอากรและค่าปรับหรือเบี้ยปรับที่ได้รับตามนิติกรรมสัญญาเงินสินบน หมายความว่าเงินที่จ่ายให้แก่ผู้แจ้งความนำจับตามข้อบังคับนี้เงินรางวัล หมายความว่าเงินที่จ่ายให้แก่เจ้าหน้าที่ผู้จับตามข้อบังคับนี้ผู้แจ้งความนำจับ หมายความว่า บุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำผิดได้แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิดและให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับข้อ๕ ภายใต้บังคับข้อ ๙หากส่วนราชการใดมีความจำเป็นต้องปฏิบัตินอกเหนือไปจากข้อบังคับนี้ให้ขอตกลงกับกระทรวงการคลังข้อ๖ให้ปลัดกระทรวงการคลังเป็นผู้รักษาการตามข้อบังคับนี้หมวด ๑การหักเงิน ข้อ๗[๓]ให้หัวหน้าส่วนราชการหรือผู้ที่ได้รับมอบหมายหักเงินค่าปรับก่อนนำส่งคลังเป็นรายได้แผ่นดินไว้จ่ายเป็นเงินสินบนรางวัลและค่าใช้จ่ายในการดำเนินงานตามอัตราที่กระทรวงการคลังประกาศตามความเหมาะสมกับสภาพของความตรากตรำและความยากลำบากในการปฏิบัติงานแต่ต้องไม่เกินอัตรา ดังต่อไปนี้(๑)กรณีที่มีการจับกุมผู้กระทำผิด ให้หักได้ในอัตราไม่เกินร้อยละ ๙๐ของเงินค่าปรับที่ได้รับ(๒)กรณีที่ไม่มีการจับกุมผู้กระทำผิด ให้หักได้ในอัตราไม่เกินร้อยละ ๗๕ ของเงินค่าปรับที่ได้รับในกรณีที่มีกฎหมายใดบัญญัติให้จ่ายเงินสินบนจากเงินค่าปรับแต่มิได้บัญญัติให้จ่ายเงินรางวัลให้หักเงินค่าปรับหลังหักจ่ายเงินสินบนตามกฎหมายนั้นไว้จ่ายเป็นเงินรางวัลและค่าใช้จ่ายในการดำเนินงานได้ตามวรรคหนึ่งสำหรับเงินค่าปรับที่ได้รับชำระตามคำพิพากษาของศาลให้เลขาธิการสำนักงานศาลยุติธรรมหรือผู้ที่ได้รับมอบหมายเป็นผู้มีอำนาจสั่งหักเงินตามอัตราที่ได้รับอนุญาตตามวรรคหนึ่งและนำส่งเงินที่หักนั้นให้แก่ส่วนราชการเจ้าของรายได้เงินค่าปรับข้อ๘เงินค่าปรับที่เหลือจากการหักตามข้อ ๗ ให้นำส่งคลังเป็นรายได้แผ่นดินหมวด ๒การจ่ายเงิน ข้อ๙ เงินที่หักไว้หรือได้รับจากเลขาธิการสำนักงานศาลยุติธรรมตามข้อ๗ ให้นำไปใช้จ่าย ดังนี้(๑)จำนวนสามในสี่ส่วน ให้นำไปจ่ายเป็นเงินสินบนหนึ่งส่วนและเงินรางวัลสองส่วนในกรณีที่ไม่ต้องจ่ายเงินสินบน ให้รวมจ่ายเป็นเงินรางวัลทั้งสามส่วน(๒)จำนวนที่เหลืออีกหนึ่งส่วน ให้นำไปจ่ายเป็นค่าใช้จ่ายในการดำเนินงานโดยส่วนราชการจะจัดตั้งเป็นกองทุนก็ได้ข้อ๑๐การจ่ายเงินสินบนรางวัลและค่าใช้จ่ายในการดำเนินงานตามข้อ ๙ให้ถือปฏิบัติตามระเบียบที่กระทรวงการคลังกำหนดหมวด ๓การเก็บรักษาเงินและการนำเงินส่งคลัง ข้อ๑๑ เงินในส่วนที่จะต้องนำไปจ่ายเป็นเงินสินบนรางวัลตามข้อ๙ (๑) ให้นำฝากไว้ที่กรมบัญชีกลาง หรือสำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณีโดยเปิดบัญชีแยกต่างหากจากบัญชีเงินฝากอื่นชื่อ บัญชีเงินฝากเงินสินบนรางวัลของ(ชื่อส่วนราชการ)สำหรับเงินในส่วนที่เป็นค่าใช้จ่ายในการดำเนินงานตามข้อ๙ (๒) ให้นำฝากไว้ที่กรมบัญชีกลางชื่อ บัญชีเงินฝากค่าใช้จ่ายในการดำเนินงานของ(ชื่อส่วนราชการ) แต่หากมีการจัดตั้งเป็นกองทุนให้ใช้ชื่อ บัญชีเงินฝากกองทุนค่าใช้จ่ายในการดำเนินงานของ (ชื่อส่วนราชการ)ข้อ๑๒ ในกรณีที่มีความจำเป็นต้องนำเงินฝากธนาคารหรือเก็บรักษาไว้เป็นเงินสดณ ที่ทำการให้ขออนุมัติกระทรวงการคลังข้อ๑๓ เมื่อสิ้นปีงบประมาณหากมีเงินกองทุนค่าใช้จ่ายในการดำเนินงานคงเหลือให้นำไปใช้จ่ายในปีงบประมาณต่อ ๆไปได้ โดยไม่ต้องนำส่งคลังเป็นรายได้แผ่นดิน เว้นแต่กรณีมีเงินกองทุนคงเหลือเกินความจำเป็นกระทรวงการคลังจะกำหนดให้นำส่งคลังเป็นรายได้แผ่นดินบางส่วนตามความเหมาะสมได้สำหรับกรณีที่มิได้จัดตั้งเป็นกองทุนให้นำเงินคงเหลือ ณ วันสิ้นปีงบประมาณ ส่งคลังเป็นรายได้แผ่นดินบทเฉพาะกาล ข้อ๑๔ กรณีที่รัฐมนตรีว่าการกระทรวงการคลังได้อนุญาตให้ส่วนราชการใดหักเงินค่าปรับไว้ใช้จ่ายก่อนบังคับใช้ข้อบังคับนี้ให้ส่วนราชการนั้นยังคงถือปฏิบัติตามที่ได้รับอนุญาตนั้นต่อไปเว้นแต่จะได้รับอนุญาตจากกระทรวงการคลังให้ปฏิบัติตามข้อบังคับนี้ประกาศ ณ วันที่ ๒ธันวาคม พ.ศ. ๒๕๔๖สมใจนึก เองตระกูลปลัดกระทรวงการคลังปฏิบัติราชการแทนรัฐมนตรีว่าการกระทรวงการคลัง ข้อบังคับกระทรวงการคลังว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗[๔]ก้องเกียรติ/ผู้จัดทำ๑๘ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑] ราชกิจจานุเบกษา เล่ม ๑๒๔/ตอนพิเศษ ๑๐ ง/หน้า ๑๒/๒๙ มกราคม ๒๕๕๐[๒] ข้อ ๔แก้ไขเพิ่มเติมโดยข้อบังคับกระทรวงการคลังว่าด้วยการหักเงินค่าปรับก่อนนำส่งคลัง(ฉบับที่๒) พ.ศ. ๒๕๔๗[๓] ข้อ ๗แก้ไขเพิ่มเติมโดยข้อบังคับกระทรวงการคลังว่าด้วยการหักเงินค่าปรับก่อนนำส่งคลัง(ฉบับที่๒) พ.ศ. ๒๕๔๗[๔] ราชกิจจานุเบกษา เล่ม ๑๒๔/ตอนพิเศษ ๑๐ ง/หน้า ๑๖/๒๙ มกราคม ๒๕๕๐